CELEX: 62015CN0046
Language: el
Date: 2015-02-05 00:00:00
Title: Υπόθεση C-46/15: Αίτηση προδικαστικής αποφάσεως την οποία υπέβαλε το Tribunal Central Administrativo Sul (Πορτογαλία) στις 5 Φεβρουαρίου 2015 — Ambiente e Sistemas de Informação Geográfica Lda (Ambisig) κατά AICP — Associação de Industriais do Concelho de Pombal

4.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 146/14
            
         Αίτηση προδικαστικής αποφάσεως την οποία υπέβαλε το Tribunal Central Administrativo Sul (Πορτογαλία) στις 5 Φεβρουαρίου 2015 — Ambiente e Sistemas de Informação Geográfica Lda (Ambisig) κατά AICP — Associação de Industriais do Concelho de Pombal
   (Υπόθεση C-46/15)
   (2015/C 146/21)
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Central Administrativo Sul
   
      Διάδικοι στην υπόθεση της κύριας δίκης
   
   
      Εκκαλούσα: Ambiente e Sistemas de Informação Geográfica Lda (Ambisig)
   
      Εφεσίβλητη: AICP — Associação de Industriais do Concelho de Pombal
   
      Αντίδικος ενώπιον του αιτούντος δικαστηρίου: Indice — ICT & Management, Lda
   
      Προδικαστικά ερωτήματα
   
   
               1)
            
            
               Έχει το άρθρο 48, παράγραφος 2, στοιχείο α', σημείο ii, δεύτερη περίπτωση, της οδηγίας 2004/18/EΚ (1) του Ευρωπαϊκού Κοινοβουλίου και του Συμβουλίου, της 31ης Μαρτίου 2004, άμεσο αποτέλεσμα στην πορτογαλική έννομη τάξη, υπό την έννοια ότι παρέχει στους ιδιώτες δικαιώματα δυνάμενα να προβληθούν έναντι των αναθετουσών αρχών, λαμβανομένου υπόψη ότι η πορτογαλική νομοθεσία δεν ρυθμίζει τα διεπόμενα από το προαναφερθέν άρθρο ζητήματα;
            
         
               2)
            
            
               Αντιτίθεται το άρθρο 48, παράγραφος 2, στοιχείο α', σημείο ii, δεύτερη περίπτωση, της οδηγίας 2004/18/EΚ στην εφαρμογή όρου καθορισθέντος από την αναθέτουσα αρχή βάσει του οποίου ο οικονομικός φορέας δεν επιτρέπεται να αποδείξει διά δηλώσεως υπογεγραμμένης από τον ίδιο ότι έχει παράσχει υπηρεσίες, εκτός αν είναι αδύνατο ή υπέρμετρα δυσχερές γι’ αυτόν να προσκομίσει δήλωση του ιδιώτη αποδέκτη των εν λόγω υπηρεσιών;
            
         
               3)
            
            
               Αντιτίθεται το άρθρο 48, παράγραφος 2, στοιχείο α', σημείο ii, δεύτερη περίπτωση, της οδηγίας 2004/18/EΚ στην εφαρμογή όρου καθορισθέντος από την αναθέτουσα αρχή βάσει του οποίου η δήλωση του ιδιώτη αποδέκτη των υπηρεσιών πρέπει, επί ποινή αποκλεισμού, να φέρει βεβαίωση του γνήσιου της υπογραφής από συμβολαιογράφο ή άλλη σχετικώς αρμόδια αρχή;
            
         
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (ΕΕ L 134, σ. 114)